આ તમામ મૃતકો ગુજરાતના વલસાડ જિલ્લાના રહેવાસી હોઇ જિલ્લામાં ગમગીની ફેલાઇ ગઇ હતી. આજે સવારે તમામ મૃતદેહને શ્રીનગર એરપોર્ટથી એરફોર્સના વિશેષ વિમાન દ્વારા સુરત રવાના કરાય તે પહેલા જમ્મુ કાશ્મીરના મુખ્યપ્રધાન મહેબૂબા મુફ્તી અને અન્ય અધિકારીઓ દ્વારા મૃતકોને એરપોર્ટ પર શ્રદ્ધાંજલિ પાઠવી હતી. બપોરે વિમાન સુરત એરપોર્ટ આવી પહોંચ્યું હતું. મુખ્યપ્રધાન વિજય રૂપાણી, નાયબ મુખ્યપ્રધાન નીતિન પટેલ અને પ્રદેશ અધ્યક્ષ જીતુ વાઘાણી સુરત એરપોર્ટ ખાતે હાજર રહ્યા હતા.